סקאזי

סקאזי (באנגלית: Skazi; נולד ב-8 ביולי 1975) הוא שם הבמה של אשר סויסה, יוצר מוזיקה אלקטרונית ישראלי.

 ביוגרפיה 
סויסה נולד בירושלים למשפחה קשת יום; אביו ואימו יהודים יוצאי מרוקו. הוריו התחתנו בגיל 16 והתגרשו בצעירותו, ולדבריו זו הסיבה שמעולם לא התחתן.

החל את דרכו המוזיקלית בגיל 15 בלהקת הפאנק הירושלמית "סרטן השד" בה היה חבר עד גיוסו. בתקופה זו קיבל מחבריו את הכינוי "סקאזי". לדבריו, אינו יודע בוודאות מה פירושו, אך ככל הנראה מקורו בתקן להעברת נתונים שנקרא SCSI. בשירותו הצבאי היה טכנאי קול בלהקה הצבאית, הוא היה איש הקול והתאורה של להקת "רוק בירוק".

לאחר שחרורו מהצבא, החל ליצור מוזיקה ביחד עם שותפו אסף ביבס העונה לשם B-Bass, באותה שנה הקימו אשר וביבס את הפרויקט "סקאזי", ובשנת 2000 הוציאו את אלבומם הראשון, "Animal" (חיה). האלבום מכיל מוזיקת הארדקור טכנו.

במאי 2002 הוציאו את אלבומם השני הנקרא "Storm" (סערה) בו ניתן להבחין בשינוי בסגנון המוזיקלי שלהם, שהפך ליותר מלודי. כמו כן ניכרות השפעות מפרוגרסיב טראנס, תוך שילוב של גיטרות חשמליות.

בין השנים 2001–2004 הוציאו ארבעה אוספים הנקראים "Zoo 1", "Zoo 2", "Zoo 3" ו-Most Wanted. האוספים כללו יצירות של חברים אחרים בלייבל "Chemical Crew", רמיקסים של סקאזי ליוצרים אחרים וגם טרקים חדשים עם סגנון מלודי תוך שילוב רב של גיטרות. המצליח מבין האוספים האלו היה Zoo 3 אשר ואסף הביאו הצלחה רבה לסקאזי, בעיקר בעקבות הלהיט "Smell Like Humos Spirit", והרמיקס לטרק "I Wish" של הרכב הטראנס הישראלי אינפקטד מאשרום.

בשנת 2006 הוציאו את אלבומם השלישי הנקרא "Total Anarchy" (אנרכיה טוטאלית), הכולל חמש רצועות טראנס פול און וחמש רצועות של הארדקור טראנס-רוק, האלבום מכר 8,000 עותקים והביא לו פרסום רב בעיקר בעקבות טרק הנקרא "Hit & Run" בשיתוף הראפר הישראלי פישי הגדול. הסינגל "Vampire" הביא לו הצלחה רבה וכלולים בו הרבה קטעים מלודיים. בשנה זו דורג סקאזי, על פי המגזין DJ Magazine, במקום 37 בעולם. בשנים 2011 ו-2013 דורג במקומות 61 ו-85 בהתאמה.

בשנת 2007 ביבס וסקאזי הוציאו DVD הכולל תיעוד של סיבוב ההופעות הבינלאומי שלהם. הם היו הראשונים מתחום המוזיקה האלקטרונית שעשו זאת והם הביאו לו פרסום רב. באותה שנה הופיעו בגמר כוכב נולד 5 עם שלומי בראל בשיר "אשליות".

למרות הצלחתם, ביקורת על ההרכב נשמעת מחלק ממאזיני מוזיקת הטראנס, אשר לטענתם סקאזי עבר תהליך התמסחרות.

בשנת 2012 סקאזי ושותפו לעשייה כל השנים, החליטו להפסיק את שיתוף הפעולה ביניהם. יש האומרים שאסף ביבס היה המוח מאחורי היצירה והאיש הטכני מביניהם, לכן סויסה היה הדיגיי.

בשנת 2013 הוציא יחד עם ה-DJ הישראלי מיסטר בלאק את הטרק "Warrior". באותה שנה הוציא את אלבומו "My way", שכלל שיתופי פעולה בינלאומיים עם אמנים נחשבים כגון ארנו קארסטנס ומאט סורום, מתופף להקת Guns N' Roses. באותה שנה גם שימש כפרזנטור של חברת Lee Cooper ושנה לאחר מכן שימש כפרזנטור של חברת האוזניות Myth Labs. בשנת 2014 הופיע בסדרה "נוי והדר" בתפקיד עצמו.

בשנת 2014 הופיע בחגיגות העשור של טומרולנד בבלגיה, בשנת 2015 הופיע בטומרולנד ברזיל וביולי 2017 הופיע שוב בטומרולנד בלגיה.
בתקופת הקורונה יצא לאור בפרויקט חדש בשם "הפרויקט הסודי" שצבר פופולריות רבה חזר למיינסטרים ולקח את הז'אנר ברצינות הפך לאחד מאומני הטכנו המצליחים בישראל וגם בעולם.
פתח מועדון בשם "שקט" בעיר תל אביב ביחד עם חברתו הטובה אירה דולפין ובן זוגה.

בשנת 2021 הוציא יחד עם מותג פחיות האנרגיה XL - פחיות בדמותו שנמכרו במועדונים וברשתות הקמעונאיות בישראל והיו הצלחה מסחרית גדולה.

בשנת 2022 הקים יחד עם מנהלת האישית שלו מושית דיין לייבל עצמאי הפועל בתחום המוזיקה האלקטרונית בשם Reborn, באותו לייבל החתים גם את צמד ה-DJ, TOX1C ששיתפו פעולה יחד עם הזמרת נונו ובלסטויז והוציאו טרקים רבים בז'אנר האלקטרוני.

 טלוויזיה ותקשורת 
במהלך השנים השתתף אשר סוויסה במספר תוכניות טלוויזיה ישראליות. בשנת 2012 השתתף בתוכנית הדוקו-ריאליטי "מחוברים". כמו כן הנחה בערוץ 24 תוכנית אישית בשם Skazi TV, שהתמקדה בחייו המקצועיים והאישיים. בשנת 2016 השתתף סוויסה גם בתוכנית הריאליטי "גולסטאר" בעונת ה-VIP בעונה שצולמה במקסיקו. בשנת 2022 השתתף בתוכנית "הזמר במסכה" בה הופיע מחופש לדמות "הכבשה". בנוסף השתתף בתוכנית הלידה התיעודית "בייבי בום".

בנוסף, סוויסה מתארח על בסיס קבוע בפאנלים טלוויזיוניים ובתוכניות העוסקות בתרבות, בידור ומוזיקה אלקטרונית.

חיים אישיים
במהלך צילומי הסדרה מחוברים הציע לזוגתו דאז, הדוגמנית אווה לימסוב, להביא ילד לעולם תוך חתימת הסכם הורות או להינשא לה בכפוף להסכם ממון. לדבריו, סבל מהטרדות מיניות.

בשנת 2022 הפך לראשונה לאב, לאחר לידת בתו אריה טורם סויסה מבת זוגו שיר טורם. בספטמבר 2023 הציע נישואים לבת זוגו שיר. במאי 2024 נולדה להם ביתם השנייה. מתגורר בראשון לציון.

סקאזי נוהג לתעד את חייו ברשתות חברתיות ומתפעל מספר חשבונות המונים יחד למעלה מ-1.1 מיליון עוקבים.

דיסקוגרפיה

 אלבומי אולפן 
 Animal – 2000
 Zoo1 – 2001
 Storm – 2002
 Most Wanted – 2003
 Zoo2 – 2003
 Zoo3 – 2004
 Animal In Storm – 2004
 Total Anarchy – 2006
 My Way – 2012
 Zoom in the Mix – 2014
 PsyScription – 2015
 Spin – 2015

 מיני-אלבומים (EPs) 
 The Zoo EP – 2004

 סינגלים נבחרים 
 "Rhythm Is a Killa" – 2025
 "Run" – 2025
 "Roof on Fire" – 2024
 "Boom" – 2024
 "Alive (Darkland Remix)" – 2024
 "For You (כשאת עצובה)" – 2024
 "Tumaundu" – 2024
 "Mental Voice" – 2024
 "Closer Enemy" – 2023
 "I Wish (Skazi Edit)" – 2023
 "Im Nin'Alu (Skazi Remix)" – 2023
 "Tandava / Durga" – 2023
 "Na Le (Asher Swissa Remix)" – 2023
 "Tomorrow" – 2023
 "Stay" – 2023
 "Carmen" – 2022
 "I Am Back" – 2022
 "Deva Mahadeva" – 2022
 "Buzzing" – 2022
 "World Ends" – 2022
 "Macarena Baladeira" – 2021
 "Breathless" – 2021
 "Warrior (Gottinari Remix)" – 2021
 "The Drum (Aura Vortex Remix)" – 2021
 "Hit N' Run (Skazi & TOXIC Remix)" – 2021
 "Jump! Remixes" – 2021
 "Break You" – 2021
 "Stadium" – 2021
 "Kataleya" – 2021
 "Haunted House" – 2020
 "Way Down" – 2020
 "Imensidão" – 2020
 "Heart on the Tree" – 2020
 "Caliente" – 2020
 "Ayy Muchacho" – 2020
 "Faded (HVRCRFT Remix)" – 2020
 "Faded (HVRCRFT Extended Remix)" – 2020
 "I Love Haters" – 2020
 "Carnival" – 2020
 "Artillery (PSY Mix)" – 2019
 "Faded" – 2019
 "Artillery" – 2019
 "Do It" – 2019
 "Aman" – 2019
 "Story" – 2019
 "Karate" – 2019
 "Party Don’t Stop" – 2019
 "Breeze" – 2018
 "Falafel (Moto Perpetuo & Blazy Remix)" – 2018
 "Tappez Les Mains" – 2018
 "Opa" – 2018
 "טרק ה-70" – 2018
 "He Hi" – 2018
 "India" – 2017
 "Jump!" – 2017
 "Acelera (Blastoyz Remix)" – 2017
 "Drop The Pill" – 2015
 "Psycription" – 2015
 "Poison" – 2014

 קישורים חיצוניים 







הערות שוליים

*
קטגוריה:מוזיקאים ישראלים
קטגוריה:אמנים ישראלים הידועים בשם במה
קטגוריה:טכנאי קול ישראלים
קטגוריה:משתתפי מחוברים
קטגוריה:משתתפי גולסטאר
קטגוריה:משתתפי הזמר במסכה (תוכנית טלוויזיה ישראלית)
קטגוריה:משתתפי נינג'ה ישראל V.I.P
קטגוריה:ישראלים שנולדו ב-1975